section_heading: Povijest
paragraph_text: Od sredine 19. stoljeća Jalševec je u sastavu dugoselskog kotara, a od sredine prošlog stoljeća u općini Dugo Selo, a od 1993. u općini Rugvica. Škola u Jalševcu Nartskom započela je s radom 1853. godine, a zgrada škole izgrađena je 1882. (danas ne djeluje). Austro-ugarska administracija je ime sela Jalševec u Jalševec Nartski promijenila 1900. godine. Dobrovoljno vatrogasno društvo osnovano je 1929. godine, a vatrogasni dom, zvan "Vatrogasnica" izgrađen je 1934. Naselje se zbog povoljnog smještaja, odnosno blizine grada Zagreba početkom 80-ih godina 20. st. počinje intezivno naseljavati stanovništvom iz svih krajeva Hrvatske i Bosne i Hercegovine, a poglavito tijekom Domovinskog rata.